ຄວາມວຸ້ນວາຍໃນອັງກິດ ໄດ້ແຜ່ລາມໄປຍັງ Manchester ​ແລະ​ Birmingham (ເບິ່ງວີດີໂອ)
ສະຖານະ​ການ​ແມ່ນ​ງຽບ​ສະຫງົບ​ກວ່າ ໃນ​ກຸງ​ລອນ​ດອນ​​ ​ບ່ອນທີ່​​ຕໍາຫລວດຈໍານວນ 16 ພັນ​ຄົນ ໄດ້ອອກ​ປະຕິບັດ​ງານ ​ຢູ່ເຕັມ​ຖະໜົນ​ຫົນທາງ.
ສະຖານະການໃນກຸງລອນດອນ ສ່ວນໃຫຍ່ແລ້ວງຽບສະຫງົບໃນວັນພຸດມື້ນີ້ ແຕ່ຄວາມ ວຸ້ນວາຍທີ່ຄອບງໍານະຄອນຫລວງຂອງອັງກິດ ມາເປັນເວລາສອງສາມຄືນຜ່ານມານີ້ໄດ້ ແຜ່ລາມອອກໄປຍັງຫົວເມືອງອື່ນໆ ຮວມທັງເມືອງ Manchester ແລະ Birmingham ນໍາ ຕໍາຫລວດເມືອງ Birmingham ກ່າວວ່າ ຜູ້ຊາຍ 3 ຄົນເສຍຊີວິດ ເວລາເຂົາເຈົ້າຖືກລົດ ຄັນນຶ່ງຕໍາ ໃນລະຫວ່າງເກີດຄວາມວຸ້ນວາຍນັ້ນ ຊາຍທັງ 3 ຄົນນີ້ໄດ້ພະຍາຍາມປົກ ປ້ອງປະຊາຄົມຂອງເຂົາເຈົ້າ ຈາກພວກຄົນຂະໂມຍສິ່ງຂອງ ຕໍາຫລວດໄດ້ຈັບຜູ້ຕ້ອງສົງ ໄສຄົນນຶ່ງ ແລະການສືບສວນ ສອບສວນກ່ຽວກັບການຄາດຕະກໍາບຸກຄົນເຫລົ່ານີ້ພວມ ດໍາເນີນໄປ ພວກເຫັນເຫດການກ່າວວ່າ ພວກຊາວໜຸ່ມ ທີ່ພາກັນແລ່ນອາລະວາດໄປທົ່ວ ຈໍານວນ ຫລາຍຮ້ອຍຄົນພາກັນທັບປ່ອງຢ້ຽມ ລັກເອົາສິ່ງຂອງໃນຮ້ານຄ້າຮ້ານຂາຍ ແລະຈູດເຜົາ ຕຶກອາຄານ ຫລາຍຫລັງໃນ Manchester ເມືອງໃຫຍ່ອັນດັບ 3 ຂອງອັງກິດ ຕໍາຫລວດ ໄດ້ຈັບກຸມ 47 ຄົນ ທີ່ພົວພັນກັບກັບການກໍ່ຄວາມວຸ້ນວາຍ ໃນຄັ້ງຫລ້າສຸດນີ້ ສະຖານະການແມ່ນງຽບສະຫງົບກວ່າ ໃນກຸງລອນດອນ ບ່ອນທີ່ພວກຕໍາຫລວດຈໍານວນ 16 ພັນຄົນ ອອກປະຕິບັດງານຢູ່ເຕັມຖະໜົນຫົນທາງ ຮ້ານຄ້າຫລາຍຮ້ານພາກັນອັດລົງ ແຕ່ເວັນ ແລະພວກໃຊ້ລະບົບຂົນສົ່ງມວນຊົນ ພາກັນຟ້າວອອກຈາກໃນເມືອງໄປ ກ່ອນ ຕາເວັນຕົກດິນຫລັງຈາກເລີກການແລ້ວ ຄວາມວຸ້ນວາຍດັ່ງກ່າວໄດ້ເກີດຂຶ້ນ ຫລັງຈາກຕໍາຫລວດຍິງຜູ້ຊາຍຄົນນຶ່ງ ໄວ 29 ປີຕາຍ ຊຶ່ງຜູ້ກ່ຽວມີລູກ 4 ຄົນ ໃນຄຸ້ມ Tottenham ຂອງພວກຄົນທຸກ ທີ່ປະເຊີນກັບບັນຫາດ້ານ ເສດຖະກິດໃນກຸງລອນດອນເມື່ອທ້າຍສັບປະດາຜ່ານມາ ລາຍງານຂ່າວບາງສະບັບກ່າວວ່າ ຊາຍຄົນນີ້ຍິງປືນສັ້ນໃສ່ຕໍາຫລວດ ເວລາເຂົາເຈົ້າຢຸດລົດ ຕັກຊີຂອງລາວ ແຕ່ລາຍງານການສືບສວນຂອງຕໍາຫລວດໃນວັນອັງຄານວານນີ້ເວົ້າວ່າ ປືນສັ້ນທີ່ໄດ້ພົບເຫັນໃນບ່ອນເກີດເຫດ ຍັງບໍ່ທັນໄດ້ຍິງອອກມາເທື່ອ ເຫດຜົນທີ່ວ່າເປັນ ຫຍັງຕໍາຫລວດ ຈຶ່ງຍິງຊາຍຄົນນີ້ຕາຍ ຍັງບໍ່ຈະແຈ້ງເທື່ອ